CELEX: 32011L0031
Language: et
Date: 2011-03-07 00:00:00
Title: Komisjoni direktiiv 2011/31/EL, 7. märts 2011 , millega muudetakse nõukogu direktiivi 91/414/EMÜ seoses toimeaine metüülpirimifossi kasutuse piiramisega  EMPs kohaldatav tekst

8.3.2011   
            
            
               ET
            
            
               Euroopa Liidu Teataja
            
            
               L 61/18
            
         KOMISJONI DIREKTIIV 2011/31/EL,
   7. märts 2011,
   millega muudetakse nõukogu direktiivi 91/414/EMÜ seoses toimeaine metüülpirimifossi kasutuse piiramisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Kooskõlas direktiivi 91/414/EMÜ artikli 5 lõikega 5 võib lisasse kuulumise igal ajal läbi vaadata, kui tekib kahtlus, et kõnealuse artikli lõigetes 1 ja 2 osutatud kriteeriume enam ei täideta.
            
         
               (2)
            
            
               Komisjoni direktiiviga 2007/52/EÜ (2) kanti toimeaine metüülpirimifoss direktiivi 91/414/EMÜ I lisasse. Kõnealust ainet käsitleva sättega nõuti siiski, et teavitaja esitaks lisauuringuid selle kohta, kas käitajate kokkupuudet ainega on õigesti hinnatud.
            
         
               (3)
            
            
               22. septembril 2009 esitas teavitaja nõutud uuringud Ühendkuningriigile, kes oli komisjoni määrusega (EÜ) nr 451/2000 (3) nimetatud referentliikmesriigiks.
            
         
               (4)
            
            
               Ühendkuningriik hindas nimetatud uuringuid ja esitas komisjonile 25. veebruaril 2010 metüülpirimifossi käsitleva hindamisaruande kavandi lisandi, mis edastati teistele liikmesriikidele, Euroopa Toiduohutusametile (EFSA) ja teavitajale märkuste esitamiseks. Võttes arvesse hindamisaruande kavandit, vaatasid liikmesriigid ja komisjon lisandi läbi toiduahela ja loomatervishoiu alalises komitees ning see vormistati 28. jaanuaril 2011 komisjoni 16. märtsi 2007. aasta metüülpirimifossi aruande läbivaadatud versioonina.
            
         
               (5)
            
            
               Uuringud, mis lisati 28. jaanuaril 2011 vormistatud läbivaadatud aruandesse, näitavad, et oht käitajatele ei ole käsiseadmete kasutamisel aktsepteeritav.
            
         
               (6)
            
            
               Hindamisaruande kavandist, selle lisast ning liikmesriikidelt, Euroopa Toiduohutusametilt ja teavitajalt saadud märkuste põhjal kehtib endiselt järeldus, et metüülpirimifossi sisaldavad taimekaitsevahendid vastavad üldjoontes direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Sellest olenemata on vaja piirata metüülpirimifossi kasutust, jättes välja käsiseadmed.
            
         
               (7)
            
            
               Seega on asjakohane direktiivi 91/414/EMÜ vastavalt muuta.
            
         
               (8)
            
            
               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 31. oktoobriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Nimetatud sätteid kohaldatakse hiljemalt alates 1. novembrist 2011.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Vajaduse korral muudavad või tühistavad liikmesriigid direktiivi 91/414/EMÜ kohaselt toimeainena metüülpirimifossi sisaldavate taimekaitsevahendite kehtivad load 31. oktoobriks 2011.
   Artikkel 4
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Käesolev direktiiv on adresseeritud liikmesriikidele.
   
      Brüssel, 7. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 214, 17.8.2007, lk 3.
   
      (3)  EÜT L 55, 29.2.2000, lk 25.
   
      LISA
      Direktiivi 91/414/EMÜ I lisas asendatakse 162. rida järgmisega:
      
         
                     „162
                  
                  
                     Metüülpirimifoss
                     CASi nr 29232-93–7
                     CIPACi nr 239
                  
                  
                     O-2-dietüülamino-6-metüülpürimidiin-4-üül
                     O,O-dimetüülfosforotioaat
                  
                  
                     > 880 g/kg
                  
                  
                     1. oktoober 2007
                  
                  
                     30. september 2017
                  
                  
                     A   OSA
                     Lubatud kasutada ainult insektitsiidina saagi koristusjärgsel säilitamisel.
                     Kasutamine käsiseadmetes ei ole lubatud.
                     B   OSA
                     Kui liikmesriigid hindavad taotlust lubada kasutada metüülpirimifossi sisaldavat taimekaitsevahendit muuks otstarbeks kui kasutamiseks automatiseeritud süsteemides tühjades viljaladudes, pööravad nad erilist tähelepanu artikli 4 lõike 1 punktis b nimetatud kriteeriumidele ja tagavad, et enne kasutusloa andmist oleks esitatud kogu vajalik teave.
                     VI lisa ühtsete põhimõtete rakendamisel võetakse arvesse 16. märtsil 2007 alalises toiduahela ja loomatervishoiu komitees metüülpirimifossi kohta koostatud hindamisaruande järeldusi, eelkõige selle I ja II lisa.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 käitajate ohutusele. Lubatud kasutustingimustes tuleb ette näha piisavad isikukaitsevahendid, sealhulgas hingamisteede kaitsevahendid ja riskide vähendamise meetmed, et vähendada kokkupuudet toimeainega;
                              
                           
                                 —
                              
                              
                                 tarbijate kokkupuutele toidu kaudu, arvestades jääkide piirnormide tulevasi läbivaatamisi.”